I 1939 ble Knivsø solgt til Berg kommune for 30 000 kr (tilsvarende 1 146 879,- NOK i 2022), en billig penge også dengang. Berg ble i 1967 ble innlemmet i Halden kommune. Eiendommen ble benyttet som barnehjem og ungdomshjem helt frem til den ble solgt til Harald Bækken i år 2000. Bækken fjernet det senkede taket i de store stuene i 1. etg. og fikk frem mange av de flotte gamle detaljene og ornamentene i taket. Bækken gjorde også en mengde andre oppgraderinger og vedlikehold. Harald Bækken døde i 2017. Hans døtre arvet eiendommen og videreførte utleie av boligen. Bækkenfamilien leide også ut Knivsø til festligere anledninger og har arrangert brylluper, konfirmasjoner, tangokurs, og foredrag i festsalen og stuene. 15. juni 2023 ble eiendommen solgt til Ottar Olsen.